
Egyetemek a fogyatékkal élő hallgatókért – A fogyatékkal élő hallgatói szolgáltatások elemzése magyar és amerikai egyetemek összehasonlításával

Kulcsszavak: Egyetemi Társadalmi Felelősségvállalás (USR); Fogyatékosbarát hallgatói szolgáltatások; Társadalmi fenntarthatóság; Akadálymentesítés; SDG célok
Ez a dolgozat a Vállalati Társadalmi Felelősségvállalás (CSR) felsőoktatási változatát, az Egyetemi Társadalmi Felelősségvállalás (USR) szakirodalmát és megvalósulását vizsgálja. A dolgozat újdonságértéke abban rejlik, hogy amíg CSR-t több hazai tanulmány is vizsgálja, addig az USR-ről kifejezetten kevés a magyar kutatás. A dolgozatomban magyar egyetemek társadalmi fenntarthatóságát hasonlítom össze amerikai egyetemek hasonló tevékenységeivel, kifejezetten a fogyatékosbarát hallgatói szolgáltatásokat vizsgálva. A kutatás kvalitatív tartalomelemzéssel történik, az amerikai és magyar egyetemek honlapjának feldolgozásával, valamint kiegészül három szakértői interjúval. A dolgozat fő konklúziója, hogy a magyar egyetemek honlapjain megjelenik az amerikai egyetemek által is kommunikált szolgáltatások nagy rész valamilyen formában, azonban rengeteg a fejlődési lehetőség. A dolgozat végén az eredmények ismertetése mellett fejlesztési javaslatok kerülnek megfogalmazásra, amelyek a következő területekre koncentrálnak: virtuális és fizikai akadálymentesítés, para sportolási lehetőségek, befogadó kultúra, SDG célok mentén készített tervek és hatékony külső és belső kommunikáció.



